CELEX: E1994P0002
Language: da
Date: 1994-04-28 00:00:00
Title: Sag anlagt den 28. april 1994 af Scottish Salmon Growers Association Limited (SSGA) mod EFTA-Tilsynsmyndigheden (Sag E-2/94)

Avis juridique important

|

E1994P0002

Sag anlagt den 28. april 1994 af Scottish Salmon Growers Association Limited (SSGA) mod EFTA-Tilsynsmyndigheden (Sag E-2/94)  

EF-Tidende nr. C 199 af 21/07/1994 s. 0009 - 0009

Sag anlagt den 28. april 1994 af Scottish Salmon Growers Association Limited (SSGA) mod EFTA-Tilsynsmyndigheden (Sag E-2/94) (94/C 199/09)Den 28. april 1994 anlagde Scottish Salmon Growers Association Limited (SSGA) med hjemsted i Perth, Scotland, ved barrister Alastair Sutton og solicitor Alasdair R. M. Bell og med valgt adresse hos Edmond Tavernier, Rue Töpffer 11, CH-1206 Geneve, sag mod EFTA-Tilsynsmyndigheden ved EFTA-Domstolen.Sagsøger nedlægger påstand om, at EFTA-Domstolen skal:- omstøde EFTA-Tilsynsmyndighedens afgørelse af 24. marts 1994- pålægge sagsøgte at betale sagsomkostningerne.Påstand og hovedargumenter, der fremføres til støtte herfor:Sagsøger, et selskab der er oprettet med det formål at fremme de skotske lakseproducenters interesser, anfægter EFTA-Tilsynsmyndighedens afgørelse af 24. marts 1994 om at afslutte sagen om den klage, som sagsøger havde indgivet vedrørende Kongeriget Norges påståede overtrædelser af EØS-aftalens statsstøttebestemmelser ved tildelingen af statsstøtte til den norske lakseindustri. Den anfægtede afgørelse blev begrundet med EFTA-Tilsynsmyndighedens manglende kompetence med hensyn til de pågældende bestemmelser i EØS-aftalen.Sagsøger fremfører for det første, at den anfægtede afgørelse ikke er i overensstemmelse med EØS-aftalens artikel 62, stk. 1, litra b), og artikel 5, stk. 1, i aftalen mellem EFTA-staterne om oprettelse af en tilsynsmyndighed og en domstol, idet EFTA-Tilsynsmyndigheden er den eneste myndighed, der er kompetent til at behandle klagen, og at dens afvisning af at gøre dette er ensbetydende med helt at nægte sagsøgeren adgang til at få sin sag behandlet.For det andet gør sagsøger gældende, at artikel 16 i aftalen mellem EFTA-staterne om oprettelse af en tilsynsmyndighed og en domstol er overtrådt, og der dermed er tale om væsentlige formelle mangler, jf. aftalens artikel 36, idet myndigheden ikke har fremsat nogen grund eller nogen tilfredsstillende grund for sin afgørelse.